Os hobbits son creyaturas de l'universo de fantesía creyau per lo escritor anglés J.R.R. Tolkien. Aproximadament a metat de l'altaria humana promeyo, Tolkien presentó a los hobbits como una variedat d'humanidat, u parients amanaus d'a mesma. Ocasionalment conoixius como meyanos (en anglés halflings) en os escritos de Tolkien, viven escalzos y habitan en casas subterranias que tienen finestras, ya que tipicament son construyidas en os costaus d'os pueyos. Os suyos pietz tienen suelas de cuiro naturalment duras (per lo que no amenestan calcero) y son cubiertos en a parti superior con cabello encaragolau.